sagorsarker/bangla-wikipedia huggingface dataset:
ইকবালুর রহিম

ইকবালুর রহিম (জন্ম ১৬ আগস্ট ১৯৬৫) বাংলাদেশের দিনাজপুর-৩ আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
ইকবালুর রহিমের পৈতিৃক বাড়ি দিনাজপুর জেলার সদর উপজেলার দক্ষিণ মুন্সিপাড়া এলাকায়। তিনি ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রি অর্জন করেছেন।
পেশায় টেক্সটাইল ব্যবসা ও রাজনীতিবিদ ইকবালুর রহিম রাজনীতির সঙ্গে সক্রিয় ভাবে যুক্ত আছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মোস্তাফিজুর রহমান ফিজার

মোস্তাফিজুর রহমান ফিজার (২৯ নভেম্বর ১৯৫৩ - ২৯ সেপ্টেম্বর ২০২৪) ছিলেন একজন বাংলাদেশী রাজনীতিবিদ। তিনি বাংলাদেশের দিনাজপুর-৫ আসনের সাবেক সংসদ সদস্য। তিনি ২০২৪ সালে অষ্টম বার বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি বাংলাদেশ সরকারের প্রাথমিক ও গণশিক্ষা মন্ত্রণালয়ের দায়িত্বপ্রাপ্ত মন্ত্রী ছিলেন। ১৯৭১ সালে মুক্তিযুদ্ধ চলাকালে তিনি একজন মুক্তিযোদ্ধা (এফ.এফ) হিসেবে তালিকাভুক্ত হন, এবং সেক্টর-৭ এর অধীনে যুদ্ধ করেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
মোস্তাফিজুর রহমানের জন্ম ১৯৫৩ সালের ২৯ নভেম্বর দিনাজপুর জেলার ফুলবাড়ি উপজেলার জামগ্রাম গ্রামে। তার বাবার নাম মোবারক হোসেন এবং মায়ের নাম শাহেদা খাতুন। তিনি ১৯৬৮ সালে সুজাপুর উচ্চ বিদ্যালয় থেকে এসএসসি এবং ১৯৭০ সালে ফুলবাড়ী সরকারি কলেজ থেকে এইচএসসি পাশ করেন। পরবর্তীতে ১৯৭৩ সালে তিনি ফুলবাড়ি কলেজ থেকে স্নাতক ডিগ্রি লাভ করেন এবং রাজশাহী বিশ্ববিদ্যালয় থেকে ১৯৭৭ সালে সমাজ বিজ্ঞানে স্নাতকোত্তর ডিগ্রি অর্জন করেন। ১৯৮৬ সালে আইন বিষয়েও স্নাতক ডিগ্রি অর্জন করেন।
১৯৭৭ সালে মোস্তাফিজুর রহমান বাংলাদেশ আওয়ামী লীগের দিনাজপুর জেলা কমিটির সদস্য হন এবং ফুলবাড়ি থানা আওয়ামী লীগের সাংগঠনিক সম্পাদকও নির্বাচিত হন। পরবর্তীতে ১৯৮০ সালে তিনি দিনাজপুর জেলা আওয়ামী লীগের সাংগঠনিক সম্পাদক নির্বাচিত হন এবং ১৯৯২ সাল পর্যন্ত উক্ত পদে দায়িত্ব পালন করেন। ১৯৯২ সালে মোস্তাফিজুর রহমান দিনাজপুর জেলা আওয়ামী লীগের সাধারণ সম্পাদক নির্বাচিত হন। ২০১৩ সালে তিনি জেলা আওয়ামী লীগের সভাপতি নির্বাচিত হন। ২০০৪ সালে তিনি বাংলাদেশ আওয়ামী লীগের কেন্দ্রীয় কমিটির সদস্য নির্বাচিত হন।
১৯৮৬ সালে প্রথমবারের মত দিনাজপুর-৫ (ফুলবাড়ি- পার্বতীপুর) থেকে জাতীয় সংসদের মাননীয় সংসদ সদস্য নির্বাচিত হন তিনি। পরবর্তীতে ১৯৯১, ১৯৯৬, ২০০১, ২০০৮ এবং ২০১৪ সালেও তিনি সংসদ সদস্য নির্বাচিত হন। ২০০৯ সালে বন ও পরিবেশ মন্ত্রণালয়ের প্রতিমন্ত্রী হিসেবে শপথ গ্রহণ করেন ও দায়িত্ব পালন করেন। পরবর্তীতে ৩১ জুলাই ২০০৯ থেকে ২১ নভেম্বর ২০১৩ পর্যন্ত ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন। ২০১৪ সালের ১২ জানুয়ারি প্রাথমিক ও গণশিক্ষা মন্ত্রণালয়ের মাননীয় মন্ত্রী হিসেবে শপথ গ্রহণ করে ৭ জানুয়ারী ২০১৯ পর্যন্ত এই মন্ত্রণালয়ের দায়িত্ব পালন করেছেন। তিনি ১৫ বছর যোগাযোগ মন্ত্রণালয় সম্পর্কিত সংসদীয় স্থায়ী কমিটির এবং ১০ বছর পাবলিক অ্যাকাউন্টস্‌ কমিটির সদস্য ছিলেন। ২০০০ সালে তিনি ত্রাণ ও পুনর্বাসন মন্ত্রণালয় সম্পর্কিত স্থায়ী কমিটির চেয়ারম্যানের দায়িত্বে ছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
তিনি ২০২৪ সালের ২৯ সেপ্টেম্বর রবিবার রাত ৮টার দিকে ঢাকার ল্যাবএইড হাসপাতালে চিকিৎসাধীন অবস্থায় মৃত্যুবরণ করেন।
বেণী পুতুল

বেণী পুতুল পূর্ব মেদিনীপুরের লৌকিক শিল্পের অনন্য় নিদর্শন। পূর্ব মেদিনীপুরের পদ্মতমালি গ্রামে বেনি পুতুল নাচের শিল্পীদের বাসস্থান। এই পুতুলকে অনকে হাত নাচনা পুতুলও বলেন। অতীতে শিল্পীরা গ্রামে গ্রামে এই পুতুল বিক্রি করে বেড়াতেন। বেনিপুতুলের কৃতকৌশল লোকপ্রযুক্তির এক সার্থক উদাহরণ।
বেনি পুতুল মূলত তালের এটি আর বাঁশ দিয়ে এই পুতুল তৈরী করতেন। তবে বর্তমানে পুতুলের মুখ তৈরী হয় মাটি দিয়ে আর হাত তৈরী হয় কাঠ দিয়ে। তাতে ঘুগুর বাধা হয়। পুতুলের চরিত্র অনুযায়ী পুতুলের সাজ পোশাক তৈরী করা হয়।
শিল্পীরা পুতুলকে হাতের কারসাজিতে নাচান। নাচানোর সঙ্গে সঙ্গে গানও করা হয়। 
পুতুলের মাথা ও হাত একটা বাঁশের দন্ডের নিচে থাকে কয়েকটি ছিদ্র। এটায় আঙ্গুল গলিয়ে শিল্পীরা সুতোয় টান দিয়ে পুতুল নাচান। হাতের আঙ্গুল পুতুলের পোশাক দিয়ে ঢাকা থাকে। হাতের আঙ্গুল না দেখায় দৃষ্টি ভ্রমের মাধ্যমে দর্শকের মনোরঞ্জন হয়।
গোলাম মোস্তফা (রাজনীতিবিদ)

গোলাম মোস্তফা (৩১ জানুয়ারি ১৯৫৫) বাংলাদেশের নীলফামারী-৩ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। 
গোলাম মোস্তফার পৈতৃক বাড়ি নীলফামারী জেলার জলঢাকা উপজেলার মৈত্রী কলেজ পাড়ায়। তিনি স্নাতকোত্তর ডিগ্রি অর্জন করেছেন।
পেশায় শিক্ষক ও সাংবাদিক গোলাম মোস্তফা রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
শওকত চৌধুরী

মো. শওকত চৌধুরী বাংলাদেশী রাজনীতিবিদ এবং নীলফামারী-৪ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন। 
মো. শওকত চৌধুরীর পৈতৃক বাড়ি নীলফামারী জেলার সৈয়দপুর উপজেলার বাংলাপুর এলাকায়।
রাজনীতির সঙ্গে সক্রিয় ভাবে যুক্ত থাকা মো. শওকত চৌধুরী প্রথমবার সংসদ সদস্য নির্বাচিত হয়েছেন।
মোতাহার হোসেন (রাজনীতিবিদ)

মোতাহার হোসেন (জন্ম ১৯ ডিসেম্বর ১৯৪৮) বাংলাদেশী রাজনীতিবিদ এবং লালমনিরহাট-১ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
মো. মোতাহার হোসেন ১৯ ডিসেম্বর ১৯৪৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) লালমনিরহাট জেলার হাতিবান্ধা উপজেলার বড়খাতা গ্রামে জন্মগ্রহণ করেন। তিনি স্নাতক ডিগ্রি অর্জন করেছেন।
পেশায় শিক্ষক ও রাজনীতিবিদ মো. মোতাহার হোসেন মুক্তিযোদ্ধা ছিলেন।
মোতাহার হোসেন বাংলাদেশ আওয়ামী লীগের রাজনীতিবিদ। তিনি বাংলাদেশ আওয়ামী লীগের হয়ে ২০০১, ২০০৮, ২০১৪, ২০১৮ ও ২০২৪ সালের নির্বাচনে লালমনিরহাট-১ আসন থেকে নির্বাচিত সাবেক সংসদ সদস্য। মোতাহার হোসেন দুই মেয়াদে হাতীবান্ধা উপজেলা পরিষদের চেয়ারম্যান ছিলেন।
৫ আগস্ট ২০২৪ সালে অসহযোগ আন্দোলনের মুখে, তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
তালপাতার সিপাই

তালপাতার সিপাই শিশু মনের চিত্তাকর্ষক খেলনা। পশ্চিমবঙ্গের বর্ধমান জেলায় এই খেলনা উদ্ভাব। অতীতের জনপ্রিয় এই খেলনাটি অধুনা বিলুপ্তপ্রায়। মূলত আজও মেলায় দেখা যায়।
তালপাতাকে ছোটো ছোটো করে কেটে মানুষের দেহের নানা অংশ বানিয়ে সুতো দিয়ে জুড়ে দেওয়া হয়। এর ভিতরে বাঁশের কঞ্চি আটকানো থাকে। বাঁশের কঞ্চি এমন ভাবে আটকানো হয় যাতে ঘোরানোর সাথে সাথে হাত পা নড়তে থাকে।
বর্ধমানের মদন দত্ত তালপাতার পুতুল নিয়ে পরীক্ষা নিরীক্ষা করছেন। তার পুতুলের একদিকে নারী অন্য দিকে পুরুষ। তিনি একে সাহেব ও মেম বলেন। বর্তমানে তিনি তাল পাতার জন্তু জানোয়ারেরও পুতুল তৈরী করছেন।
টুসু পুতুল

বাঁকুড়ার টুসু পুতুল অন্যতম লৌকিক পুতুল। পুরুলিয়ায় পৌষসংক্রান্তিতে টুসু উৎসব হয়। ভোলানাথ সূত্রধর বর্তমানে এই ধরনের মূর্তি তৈরী করেন।
এক মাস ধরে মেয়েরা রাতের শস্যপূর্ণ টুসু খেলায় প্রদীপ জ্বালিয়ে পুজো করে। মকর সংক্রান্তির দিন ভোরবেলায় টুসু ভাসান হয়। টুসু উৎসবের সময় প্রতীকি টুসু খোলা তৈরী করা হয়। এরসাথে মাটির টুসু পুতুল তৈরী করা হয়। টুসুর পুতুল দেখতে অনেকটা বউ পুতুলের মতো। রঙিন মার্বেল পেপার দিয়ে এটার অলংকরণ করা হয়। বর্তমানে অনেক আধুনিক পুতুল তৈরী করা হচ্ছে।
জঁ ককতো

জঁ মরিস ইউজিন ক্ল্যেমেন্ত ককতো (; ৫ই জুলাই, ১৮৮৯ - ১১ই অক্টোবর, ১৯৬৩) ছিলেন একজন ফরাসি লেখক, নাট্যকার, শিল্পী ও চলচ্চিত্র নির্মাতা। ককতো তার উপন্যাস "লে এঁফান্ত তেরিবল" (১৯২৯), এবং চলচ্চিত্র "দ্য ব্লাড অফ আ পোয়েট" (১৯৩০), "লে পারেন্ত তেরিবল" (১৯৪৮), "বিউটি অ্যান্ড দ্য বিস্ট" (১৯৪৬), ও "অরফিয়াস" (১৯৪৯) এর জন্য প্রসিদ্ধ। তার সমসাময়িক সহযোগীদের মধ্যে রয়েছেন কেনেথ অ্যাঙ্গার, পাবলো পিকাসো, জোন মিরো, সালভাদর দালি, গেরট্রুড স্টাইন, জঁ হুগো, জঁ মারাই, অঁরি বের্ন্সস্টাইন, ইয়ুল ব্রাইনার, মার্লিন দিয়েত্রিশ, কোকো চ্যানেল, এরিক সাতি, আলবার গ্লেইজ, ইগর স্ত্রাভিন্‌স্কি, মারি লরেন্সিন, মারিয়া ফেলিক্স, এদিত পিয়াফ, পানামা আল ব্রাউল, কোলেত, জঁ গেনে এবং রেমন রাদিগুয়ে।
ককতো ১৮৮৯ সালের ১১ই অক্টোবর প্যারিসের নিকটবর্তী ইভেলিনের মাইসোঁ-লাফিতে এক পার্সি পরিবারে জন্মগ্রহণ করেন। তার পিতা জর্জ ককতো এবং মাতা ইউজিন লেকোমতে। জর্জ আইনজীবী ও আনাড়ি চিত্রশিল্পী ছিলেন। ককতোর যখন নয় বছর বয়স তখন তিনি আত্মহত্যা করেন। ১৯০০ থেকে ১৯০৪ সালে ককতো লিস কন্দোর্সে পড়াশুনা করেন। সেখানে তিনি তার সহপাঠী পিয়ের দার্গেলসের সাথে পরিচিত হন এবং তার সাথে শারীরিক সম্পর্কে লিপ্ত হন। পনের বছর বয়সে তিনি বাড়ি থেকে পালিয়ে যান। উনিশ বছর বয়সে তিনি তার প্রথম কবিতার সংকলন "আলাদিনের প্রদীপ" প্রকাশ করেন। ককতো পরবর্তীতে "দ্য ফ্রিভোলাস প্রিন্স" নামে এক বোহেমিয়ান শিল্পী গোষ্ঠীর সাথে পরিচিত হন। "দ্য ফ্রিভেলাস প্রিন্স" তার দ্বিতীয় কবিতার সংকলনেরও নাম। এদিত হোয়ারটন তার বর্ণনা দিতে গিয়ে লিখেন, "যার কাছে প্রতিটি কবিতার ছত্র সূর্য উদয়ের মত, প্রতি সূর্যাস্ত স্বর্গীয় নগরীর ভিত্তি..."
ককতো ১৯৬৩ সালের ১১ অক্টোবর ৭৪ বছর বয়সে ফ্রান্সের এসোনের মিলি-লা-ফোরেয় হৃদযন্ত্রের ক্রিয়া বন্ধ হয়ে মারা যান। তার বন্ধু সঙ্গীতশিল্পী এদিত পিয়াফ তার আগের দিন মারা যান, কিন্তু ককতোর মৃত্যুর দিনে তা প্রচারিত হয়। ধারণা করা হয় পিয়াফের মৃত্যুর খবর শুনেই তার হৃদযন্ত্রের ক্রিয়া বন্ধ হয়েছিল। তার ইচ্ছানুসারে তাকে মিলি-লা-ফোরের চ্যাপেল সেন্ট-ব্লাইস দে সিমপ্লে সমাহিত করা হয়। তার সমাধি ফলকে লেখা রয়েছে "আমি আপনাদের সাথেই রয়েছি।"
১৯৫৫ সালে তিনি আকাদেমি ফ্রঁস ও বেলজিয়াম বিজ্ঞান ও শিল্পকলা একাডেমির সদস্যপদ লাভ করেন।
তার জীবদ্দশায় তিনি লেজিওঁ দনরের কমান্ডার, মালার্মে একাডেমি, জার্মান একাডেমি, আমেরিকান একাডেমি, মার্ক টোয়াইন একাডেমির সদস্যপদ, কান চলচ্চিত্র উৎসবের সম্মানিত সভাপতিত্ব, ফ্রান্স-হাঙ্গেরি অ্যাসোসিয়েশনের সম্মানিত সভাপতিত্ব এবং জ্যাজ একাডেমি ও ডিস্ক একাডেমির সভাপতিত্ব লাভ করেন।
এমরে জান

এমরে জান (, জন্ম ১২ জানুয়ারী ১৯৯৪) একজন জার্মান পেশাদার ফুটবলার, যিনি একজন সেন্ট্রাল মিডফিল্ডার হিসেবে জনপ্রিয় ব্রিটিশ ফুটবল ক্লাব লিভারপুল এবং জার্মানি জাতীয় দল-এর হয়ে খেলে থাকেন। একজন বহুমুখী প্রতিভাসম্পন্ন খেলোয়াড়, যিনি একজন ডিফেনসিভ মিডফিল্ডার হিসেবে খেলার পাশাপাশি একজন সেন্ট্রে ব্যাক এবং ফুল ব্যাক হিসেবেও খেলতে পারেন।
২০১৩ সালে জার্মান ক্লাব বায়ের লেভারকুসেন-এ স্থানান্তরিত হবার আগ পযন্ত, তিনি আরেক জার্মান ক্লাব বায়ার্ন মিউনিখ-এর হয়ে তার জ্যেষ্ঠ খেলোয়াড়ী জীবন শুরু করেন, যেখানে তিনি বেশির ভাগ সময়েই ক্লাবের সংরক্ষিত খেলোয়াড়দের নিয়ে করা দল বায়ার্ন মিউনিখ II-এ খেলেন। এক সিজন পরেই, তিনি জনপ্রিয় ব্রিটিশ ক্লাব লিভারপুল এর সাথে £৯.৭৫;মিলিয়ন পাউন্ডের একটি চুক্তি স্বাক্ষর করেন, এর পর থেকে তিনি লিভারপুলের হয়ে সব প্রতিযোগিতা সমূহ মিলিয়ে ১৫০টিরও বেশি ম্যাচ খেলেছেন।
জান, জার্মানির হয়ে অনূর্ধ্ব ১৫ দল থেকে অনূর্ধ্ব ২১ দল পযন্ত প্রতিনিধিত্ব করেন, এছাড়াও ২০১৫ সালে অনুষ্ঠেও ২০১৫ অনূর্ধ্ব ২১ ইউরোপিয়ান চ্যাম্পিয়নশিপ-এ ও খেলেন। ২০১৫ সালের সেপ্টেম্বর মাসে, তিনি জ্যেষ্ঠ খেলোয়াড় জীবনে অভিষেক ঘটান এবং ২০১৬ সালে অনুষ্ঠেও ২০১৬ ইউরোপিয়ান চ্যাম্পিয়নশিপ-এর জন্য নির্বাচিত হন। এর পরবর্তী বছরে তিনি রাশিয়ায় অনুষ্ঠেও ২০১৭ ফিফা কনফেডারেশনস কাপ-এ অংশগ্রহণকৃত জার্মানি দলের একজন ছিলেন, এবং যেটিতে তারা বিজয়ী হন।
তার জন্ম ১৯৯৪ সালে, জার্মানির হেসেন রাজ্যের ফ্রাঙ্কফুর্ট শহরের এক তুর্কী পরিবার-এ। জান মাত্র ছয় বছর বয়সে তার শহরের নিকটস্থ "এসভি ব্লাও-গেল্ব ফ্রাঙ্কফার্ট" নামক একটি ফুটবল স্থানীয় ক্লাবে যোগ দেন এবং ২০০৬ সাল পযন্ত সেখানেই খেলেন, পরবর্তীতে তিনি ইয়থ একাডেমী অব আইন্ট্রাখট ফ্রাঙ্কফুর্ট-এ যোগ দেন। তার দুটো ফ্রাঙ্কফার্ট ক্লাবের সাথে খেলার সময়কালে মূলত তিনি মিডফিল্ডার অবস্থানে খেলেন, যেখানে তিনি আক্রমণে খেলার ভূমিকাও পালন করেন। ২০০৯ সালে, জার্মান ক্লাব বায়ার্ন মিউনিখ-এর সাথে চুক্তিবদ্ধ হওয়ার পর মাত্র ১৫ বছর বয়সে তিনি তার আবাসস্থল পরিবর্তন করে জার্মানির বাভারিয়া রাজ্যে চলে আসেন।
তার বংশপরিচয় তুর্কি হওয়ার দরুন, জান তুরস্ক জাতীয় ফুটবল দল-এর হয়ে খেলার যোগ্যতা রাখেন, কিন্তু তিননি নিদৃষ্ট করেন যে "তিনি জার্মানির জন্য খেলতে খুব পছন্দ করেন, এবং তিনি জার্মান ফুটবল অ্যাসোসিয়েশন এর সাথেও যুক্ত হতে চান"।
কবি নজরুল ইনস্টিটিউট

জাতীয় কবি কাজী নজরুল ইসলাম ইনস্টিটিউট
বাংলাদেশের কবি নজরুল বিষয়ক সরকারি ইনস্টিটিউট যা ১৯৮৫ সালের ফেব্রুয়ারি মাসে প্রতিষ্ঠিত হয়।
এর সদর ঢাকার ধানমন্ডির দপ্তর কবি ভবনে অবস্থিত।
১২ জুন ১৯৮৪ সালের নজরুল ইনস্টিটিউটের অধ্যাদেশ অনুযায়ী, কবি সম্পর্কিত ইনস্টিটিউটের কার্যক্রম ও উদ্দেশ্য হলো:
বাগনান বিধানসভা কেন্দ্র

বাগনান (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং বাগনান বিধানসভা কেন্দ্রটি বাগনান-২ সমষ্টি উন্নয়ন ব্লক এবং বাগনান-১,বাগনান-২,বাঙালপুর,হাতুরিয়া-১,হাতুরিয়া-২ ও খালোর গ্রাম পঞ্চায়েত যুক্ত হয়। এই ৬টি গ্রাম পঞ্চায়েত বাগনান-১ সমষ্টি উন্নয়ন ব্লকের অংশ ছিল।
বাগনান বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
চে গেভারা স্মৃতিসৌধ

চে গেভারা স্মৃতিসৌধ (, আনুষ্ঠানিক নাম "Conjunto Escultórico Memorial Comandante Ernesto Che Guevara") হল কিউবার সান্তা ক্লারা শহরের "প্লাজা চে গেভারা"তে (চে গেভারা চত্বর) অবস্থিত একটি স্মৃতিসৌধ। এটি বিপ্লবী আর্নেস্তো "চে" গেভারা এবং তার ঊনত্রিশ সহকর্মী যোদ্ধাদের দেহাবশেষ আছে, যাদের ১৯৬৭ সালে বলিভিয়াতে সশস্ত্র বিদ্রোহের প্রয়াস চালানোর চেষ্টাকালে হত্যা করা হয়। গেভারার একটি ব্রোঞ্জের ২২-ফুট মূর্তি রয়েছে এবং পুরো এলাকাটিকে আর্নেস্তো গেভারা ভাস্কর্যের কমপ্লেক্স হিসাবে উল্লেখ করা হয়।
বোঙা হাতি

বোঙা হাতি বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উৎসর্গ করা হয়।
প্রথমে নরম মাটিকে চাকে গড়ে নিয়ে পরে শিল্পী হাত দিয়ে বাকি পুতুলটি তৈরী করেন। এই মূর্তি খুবই সুষম এবং শিল্পীর শিল্পকর্ম সুনিপুন। এরপর কাঁচা মাটির হাতিটিকে রোদে শুকিয়ে নিয়ে ভাটিতে পুড়িয়ে নেওয়া হয়। গোলাকার আকারের জন্য এই হাতি বিখ্যাত।
সান্তা ক্লারা, কিউবা

সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।
সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।
সাবিহা নাহার বেগম

সাবিহা নাহার বেগম (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৯ থেকে নির্বাচিত জাতীয় সংসদ সদস্য। প্রথমাবস্থায় বিল-খেলাপীর দায়ে তার প্রার্থীতা বাতিল হয়ে গেলেও পরবর্তীতে আপীল করে বিজয়ী হয়ে তিনি ২০১৪ সালের ১০ এপ্রিল “সংসদ সদস্য” পদে নির্বাচিত হন।
সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত।
সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন।
শাহানারা বেগম

শাহানারা বেগম (জন্ম: ২৯ মে ১৯৪০) হলেন বাংলাদেশের একজন রাজনীতিবিদ। তিনি সংরক্ষিত নারী আসন-৪৮ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
শাহানারা বেগম ১৯৪০ সালের ২৯ মে তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন। বাবা মফিজ উদ্দিন আহমদ সিনিয়র আইনজীবী ছিলেন। আর মা আমেনা খাতুন ছিলেন একজন শিক্ষানুরাগী ও গৃহিণী।
রংপুর শহরের মুন্সিপাড়া প্রাথমিক বিদ্যালয় থেকে প্রাথমিক শিক্ষা, রংপুর সরকারি বালিকা উচ্চ বিদ্যালয় থেকে এসএসসি, কারমাইকেল কলেজ থেকে উচ্চ মাধ্যমিক পাশ করেন। এরপর ময়মনসিংহ থেকে বিএ, বিএড ডিগ্রি লাভ করেন।
শাহানারা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে সংরক্ষিত নারী আসন-৪৮ আসন থেকে ১ম বারের মতো এমপি নির্বাচিত হন। তিনি শিক্ষিকা ছিলেন।
তিনি গত ২৬ জুন ২০২২ তারিখে মৃত্যুবরণ করেন।
ডায়ান লেন

ডায়ান কলিন লেন (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত "আ লিটল রোম্যান্স" (১৯৭৯) চলচ্চিত্র দিয়ে লেনের পর্দায় অভিষেক হয়।
পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র "আনফেইথফুল" চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন।
লেন অভিনীত অন্যান্য চলচ্চিত্রগুলো হল "দি আউটসাইডার্স", "আ ওয়াক অন দ্য মুন", "দ্য পারফেক্ট স্ট্রর্ম", "আন্ডার দ্য টাস্ক্যান সান", "সিনেমা ভেরিট", ও "ট্রাম্বো"। তিনি ডিসি কমিকসের "ম্যান অফ স্টিল", "", ও "জাস্টিস লিগ" চলচ্চিত্রে মার্থা কেন্ট চরিত্রে অভিনয় করেন।
লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত।
লেন ১৯৮৪ সালে "দ্য কটন ক্লাব" চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর "প্রাইসলেস বিউটি" চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে। তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার।
রওশন আরা মান্নান

রওশন আরা মান্নান (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। সড়ক পরিবহন ও সেতু মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
রওশন আরা মান্নান কুমিল্লায় জন্মগ্রহণ করেন।
রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন।
মেরিনা রহমান

মেরিনা রহমান (জন্ম: ১৮ অক্টোবর, ১৯৪৩) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
মেরিনা রহমান ১৯৪৩ সালের ১৮ অক্টোবর কুমিল্লায় জন্মগ্রহণ করেন।
মেরিনা রহমান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে নীলফামারী জেলার জন্য নির্ধারিত সংরক্ষিত নারী আসন-৪৬ নং আসন থেকে ২য় বারের মতো এমপি নির্বাচিত হন।
অমূল্যচরণ বসু

অমূল্যচরণ বসু (১৮৬২ - ১৮৯৮) একজন প্রখ্যাত ডাক্তার ছিলেন। কলকাতা মেডিকেল স্কুল প্রতিষ্ঠার তিনি প্রধান উদ্যোক্তা ছিলেন। 
অমূল্যচরণ বসু ১৮৬২ খ্রীষ্টাব্দে কলকাতায় জন্মগ্রহণ করেন। তিনি কলকাতা বিশ্ববিদ্যালয়ের একজন কৃতী ছাত্র ছিলেন। ১৮৮৬ খ্রীষ্টাব্দে তিনি এমবি পরীক্ষায় উত্তীর্ণ হন। তিনি দেশীয় ওষুধ বিলাতি উপায়ে প্রস্তুত করবার প্রথম পথপ্রদর্শক ছিলেন।
১৮৯৮ খ্রীষ্টাব্দে তার মৃত্যু হয়।
ডকল্যান্ড এন্ড ইস্ট লন্ডন এডভার্টাইজার

ডকল্যাণ্ড এন্ড ইস্ট লন্ডন এডভার্টাইজার () হচ্ছে ইস্ট লন্ডনের একটি সাপ্তাহিক সংবাদপত্র, যা মূলত ইংল্যান্ডের বারো অভ টাওয়ার হ্যামলেট্‌সের সংবাদ উপস্থাপন করে থাকে। ২০১১ সালে এই পত্রিকাটি আরচ্যান্ট কর্তৃক "দ্য ডকল্যান্ড" এবং "ইস্ট লন্ডন এডভার্টাইজার" কে একত্রীকরণের মাধ্যমে প্রতিষ্ঠিত হয়। "ইস্ট লন্ডন এডভার্টাইজার" ১৮৬৬ সালে প্রতিষ্ঠিত হয় এবং ২০০৩ সালে আরচ্যান্টের মালিকানাধীন হয়।
২০০৮ সালের জুন মাসে "ইস্ট লন্ডন এডভার্টাইজার" বার্ষিক "ইউকে প্রেস গেজেট" আঞ্চলিক প্রেস অ্যাওয়ার্ডে দুটি পুরস্কার পায়। এটিকে "বছরের সাপ্তাহিক পত্রিকা" (২০,০০০ এর কম বিজ্ঞাপন) হিসেবে এবং পত্রিকাটির ডেপুটি সম্পাদক, টেড জুরিকে ২০০৭ সালের ফার্স্ট সল্যুশন মানি ট্রান্সফার সংকটের সময় আংশিকভাবে প্রকাশের জন্য রিপোর্টার অফ দ্য ইয়ার (উইকলি) ঘোষণা করা হয়।
নুরুজ্জামান আহমেদ

নুরুজ্জামান আহমেদ (জন্ম ৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের সাবেক মন্ত্রী। তিনি লালমনিরহাট-২ আসনে সাবেক সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
নুরুজ্জামান আহমেদ ১৯৫০ সালের ৩ জানুয়ারি লালমনিরহাটের কালীগঞ্জের কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ লালমনিরহাট-২ আসন থেকে ১৯৭০ ও ১৯৭৩-এর নির্বাচনে (তৎকালীন রংপুর-৬ আসন) সংসদ সদস্য নির্বাচিত হন। তার মাতার নাম নূরজাহান বেগম।
নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভাণ্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন।
নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন।
২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত দশম জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে একাদশ জাতীয় সংসদে নির্বাচিত হন।
সংসদ সদস্য হওয়ার এক বছর পর ২০১৫ সালের ১৪ জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে ৬ জানুয়ারি ২০১৯ পর্যন্ত এ দায়িত্ব পালন করেন।
একাদশ জাতীয় সংসদ নির্বাচনে জয়ী হওয়ার পর তিনি একই মন্ত্রণালয়ের মন্ত্রী হিসেবে ২০১৯ সালের ৭ জানুয়ারি থেকে ২০২৪ সালের ১১ জানুয়ারি পর্যন্ত দায়িত্ব পালন করেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগে সংসদ সদস্য পদ হারান।
ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন।
আবু সালেহ মোহাম্মদ সাঈদ

আবু সালেহ মোহাম্মদ সাঈদ (দুলাল) (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।
আবু সালেহ মোহাম্মদ সাঈদের পৈতৃক বাড়ি লালমনিরহাট জেলার সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেন।
পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন।
বাংলাদেশ হাউস বিল্ডিং ফাইনান্স কর্পোরেশন

বাংলাদেশ হাউস বিল্ডিং ফাইনান্স কর্পোরেশন (সংক্ষেপে: বিএইচবিএফসি) বাংলাদেশের একটি রাষ্ট্রীয় মালিকানাধীন বিশেষায়িত আর্থিক সেবাদানকারী প্রতিষ্ঠান। এটি দেশের গৃহায়ন সমস্যার সমাধানে জনসাধারনকে গৃহ নির্মাণ তথা সামগ্রিক গৃহায়ন ব্যবস্থার উন্নয়নে আর্থিক সহযোগিতা প্রদান করে থাকে। দেশের গৃহায়ন সমস্যার সমাধানের উদ্দেশ্যে ১৯৫২ সালে হাউস বিল্ডিং ফাইনান্স কর্পোরেশন প্রতিষ্ঠিত হয়।
বাংলাদেশ হাউস বিল্ডিং ফাইনান্স কর্পোরেশন ১৯৫২ সালে প্রতিষ্ঠার পর থেকে দেশের গৃহনির্মাণ ও গৃহায়ন ব্যবস্থার উন্নয়নে কাজ করে আসছিল। বাংলাদেশে স্বাধীন হওয়ার পর ১৯৭৩ সালে জারীকৃত রাষ্ট্রপতির ৭নং আদেশ বলে বাংলাদেশ হাউস বিল্ডিং ফাইনান্স কর্পোরেশন (বিইচবিএফসি) পুনর্গঠিত হয়।
বাংলাদেশের প্রকট গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নই বাংলাদেশ হাউস বিল্ডিং ফাইনান্স কর্পোরেশনর মূল উদ্দেশ্য। দীর্ঘ কয়েক যুগ  দেশের গৃহায়ন খাতে অর্থ সংস্থানের ক্ষেত্রে বিএইচবিএফসি একমাত্র প্রতিষ্ঠান হিসাবে কাজ করে আসছে। যদিও কয়েকটি বাণিজ্যিক ব্যাংক ও আর্থিক প্রতিষ্ঠান এ খাতে ঋণ প্রদান করে থাকে, তবুও গৃহায়ন খাতে ঋণ প্রদানে মধ্যবিত্ত ও নিম্ন মধ্যবিত্তদের জন্য বাংলাদেশ হাউস বিল্ডিং ফাইনান্স কর্পোরেশন অন্যতম প্রধান উৎস।
বাংলাদেশ হাউস বিল্ডিং ফাইনান্স কর্পোরেশন শতভাগ সরকারী মালিকানাধীন একটি বিশেষায়িত আর্থিক প্রতিষ্ঠান এবং এর পরিশোধিত মূলধনের সবটাই বাংলাদেশ সরকার কর্তৃক পরিশোধিত । এর অনুমোদিত মূলধনের পরিমাণ ১১০ কোটি টাকা এবং পরিশোধিত মূলধনের পরিমাণ ১১০ কোটি টাকা। এছাড়াও, এটি ডিবেঞ্চার বিক্রি, সরকারী ঋণ ও আমানত গ্রহণের মাধ্যমে তহবিলের সংস্থান করে থাকে।
বাংলাদেশ হাউস বিল্ডিং ফাইনান্স কর্পোরেশনের সদর দফতর ঢাকার পুরানা পল্টনে অবস্থিত। এর মোট ১০ টি জোনাল অফিস রয়েছে যার ২ টি ঢাকায় এবং চট্টগ্রাম, খুলনা, রাজশাহী, বরিশাল, সিলেট, ময়মনসিংহ, রংপুর ও ফরিদপুর শহরে ১ টি করে। এছাড়া, জোনাল অফিসসমূহের আওতাধীন সারাদেশে ১৪টি রিজিওনাল ও ৬০টি শাখা অফিস রয়েছে।
বাংলাদেশ হাউস বিল্ডিং ফাইনান্স কর্পোরেশন পরিচালনার জন্য রয়েছে একটি ৬(ছয়) সদস্যের পরিচালনা পর্ষদ যার একজন চেয়ারম্যান থাকবে যিনি সরকার কর্তৃক মনোনীত হবেন।সরকারী নির্দেশনার আলোকে প্রয়োজনীয় কার্যক্রম গ্রহণ ও বাস্তবায়নের জন্য প্রয়োজনীয় নীতিমালা প্রণয়ন পরিচালনা পর্ষদের উপর ন্যস্ত। এছাড়া কর্পোরেশন সার্বিক ব্যবস্থাপনার জন্য প্রধান দায়িত্ব থাকে ব্যবস্থাপনা পরিচালকের হাতে কর্পোরেশনের প্রধান নির্বাহী কর্মকর্তা হিসেবে সকল কার্যক্রম পরিচালনা করেন। এছাড়াও, ০১(এক)জন উপ-ব্যবস্থাপনা পরিচালক ও ০৬(ছয়)জন মহাব্যবস্থাপক ব্যবস্থাপনা পরিচালক-কে সহায়তা করেন।
বাংলাদেশ হাউস বিল্ডিং ফাইনান্স কর্পোরেশন দেশের গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নের উদ্দেশ্যে জনসাধারনকে গৃহ নির্মাণ তথা সামগ্রিক গৃহায়ন ব্যবস্থার উন্নয়নে নিন্মক্ত ঋণ ও আর্থিক সহযোগিতাসমূহ দিয়ে থাকেঃ
আহসানুল হক চৌধুরী

আবুল কালাম মোহাম্মদ আহসানুল হক চৌধুরী (৬ অক্টোবর ১৯৬৮) একজন বাংলাদেশী রাজনীতিবিদ এবং রংপুর-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
আবুল কালাম মো. আহসানুল হক চৌধুরীর ১৯৬৮ সালের ৬ অক্টোবর রংপুর জেলার বদরগঞ্জ উপজেলার স্টেশন রোড এলাকায় জন্মগ্রহণ করেন। তার পিতার নাম মো: আব্দুল মমিন চেীধুরী ও মাতার নাম আনোয়ারা মমিন চৌধুরী। তিনি এলএলবি ডিগ্রি অর্জন করেছেন।
আহসানুল হক চৌধুরী ২০১৪ সালের দশম জাতীয় সংসদ নির্বাচনে আওয়ামী লীগের মনোনয়নে অংশগ্রহণ করেন। নির্বাচনে বিরোধীদলসমূহ তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় বিজয়ী হন। ১০ম সংসদের মেয়াদে তিনি শিল্প মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের নেতৃত্বাধীন ১৪ দলের মনোনয়ন পুনরায় লাভ করেন ও দ্বিতীয়বারের মতো জাতীয় সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
টিপু মুনশি

টিপু মুনশি (জন্ম: ২৫ আগস্ট ১৯৫০) বাংলাদেশী রাজনীতিবিদ এবং রংপুর-৪ (পীরগাছা-কাউনিয়া) আসনের সাবেক সংসদ সদস্য। তিনি ২০০৮ সাল থেকে তৃতীয়বারের মতো রংপুর-৪ (পীরগাছা-কাউনিয়া) আসনের সংসদ সদস্য হিসেবে দায়িত্ব পালন করছেন। এছাড়াও তিনি বাংলাদেশের বাণিজ্যমন্ত্রী দায়িত্ব পালন করেন (২০১৯-২০২৩)।
টিপু মুনশির ২৫ আগস্ট ১৯৫০ সালে গোপালগঞ্জে জন্মগ্রহণ করেন। তার বাবা ১৯৬৪ সালে রংপুর জেলার পীরগাছা উপজেলার গুয়াবাড়ি গ্রামে সপরিবার আবাস গড়েন। তিনি ঢাকার সরকারী তিতুমীর কলেজ (তৎকালীন সরকারি জিন্নাহ কলেজ) থেকে স্নাতক ডিগ্রি অর্জন করেছেন। তার বাবা রমজান আলী ব্রিটিশ সৈনিক ছিলেন। মায়ের নাম রত্নাময়ী মুনশি।
পেশায় শিল্পপতি টিপু মুনশি রাজনীতির সঙ্গে সক্রিয় ভাবে যুক্ত আছেন। তিনি ১৯৬৬ সালে ছাত্রলীগের রাজনীতিতে যুক্ত হন। ১৯৬৯ সালে ঢাকায় জোয়ারসাহারা ইউনিয়ন ছাত্রলীগের সাধারণ সম্পাদক হিসেবে তিনি ঊনসত্তরের গণঅভ্যুত্থানে ভূমিকা রাখেন। তিনি তৎকালীন সরকারি জিন্নাহ কলেজ (বর্তমান তিতুমীর কলেজ) ছাত্রসংগ্রাম পরিষদের নেতৃত্ব দিয়ে মুক্তিযুদ্ধে লড়াই করেন।
১৯৭৩ সালে তিনি ঢাকা মহানগর ছাত্রলীগের তেজগাঁও উত্তরাঞ্চলের সভাপতি হিসেবে দায়িত্ব পালন করে ১৯৯২ সাল থেকে ২৪ বছর তিনি বৃহত্তর গুলশান আওয়ামী লীগের সভাপতির দায়িত্ব পালন করেন। রংপুর জেলা আওয়ামী লীগের সহসভাপতিও ছিলেন তিনি। ২০১৭ সালে তিনি বাংলাদেশ আওয়ামী লীগের কেন্দ্রীয় কমিটির অর্থ ও পরিকল্পনা সম্পাদক নির্বাচিত হন।
১৯৯৮ সালে তিনি বিজিএমইএর সহসভাপতি, ২০০৫-২০০৬ মেয়াদে বিজিএমইএর সভাপতি ও বর্তমানে তৈরি পোশাক মালিকদের সংগঠন ফোরাম ও সম্মিলিত পরিষদের যৌথ কমিটির প্রেসিডেনশিয়াল সভাপতি। তিনি সিপাল গ্রুপের ম্যানেজিং ডিরেক্টর ও অ্যাপোলো হাসপাতাল ঢাকার হোল্ডিং সংস্থা এসটিএস গ্রুপের পরিচালক।
২০০১ সালের অষ্টম জাতীয় নির্বাচনে তিনি রংপুর-৪ আসন থেকে বাংলাদেশ আওয়ামী লীগের মনোনয়ন নিয়ে একই আসন থেকে পরাজিত হয়েছিলেন।
২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে রংপুর-৪ (পীরগাছা-কাউনিয়া) আসন থেকে সংসদ সদস্য নির্বাচিত হন। নবম জাতীয় সংসদে তিনি বস্ত্র ও পাট মন্ত্রণালয় সম্পর্কিত স্থায়ী কমিটির সদস্য, দশম জাতীয় সংসদ নির্বাচনে স্বরাষ্ট্র মন্ত্রণালয় সম্পর্কিত স্থায়ী কমিটির সভাপতি ও অর্থ মন্ত্রণালয় সম্পর্কিত স্থায়ী কমিটির সদস্য ছিলেন। ৭ জানুয়ারি ২০১৯ সাল থেকে তিনি শেখ হাসিনার চতুর্থ মন্ত্রিসভায় বাণিজ্য মন্ত্রী হিসেবে দায়িত্ব পালন করেছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
আত্মগোপনে থাকা অবস্থায় ২৯ আগস্ট টিপু মুনশিকে গুলশান থেকে গ্রেপ্তার করে র‍‍্যাপিড অ্যাকশন ব্যাটালিয়ন। বাড্ডা থানায় দায়ের করা একটি হত্যা মামলায় আদালত তার চার দিনের রিমান্ড মঞ্জুর করে। রিমান্ড শেষে আদালত তাকে কারাগারে পাঠানোর আদেশ দেয়।
টিপু মুনশির স্ত্রীর নাম আইরীন মালবিকা মুনশি, তাদের ২ কন্যা সন্তান রয়েছে। এছাড়া এ দম্পতির অপু মুন্সী নামে একজন পুত্র সন্তান ছিল, যিনি ২০০৯ সালে আত্মহত্যা করেন। অপুর চিকিৎসকের দেওয়া বিভিন্ন ব্যবস্থাপত্র অনুযায়ী সে দীর্ঘদিন ধরে মানসিক রোগে ভুগছিল। পরিবারের সদস্যদের বরাত দিয়ে পুলিশ জানায়, কানাডায় ম্যানেজমেন্ট বিষয়ে স্নাতক করা অপু তার বাবার লাইসেন্স করা পিস্তল দিয়ে নিজেকে গুলি করে।
এইচ এন আশিকুর রহমান

এইচ এন আশিকুর রহমান (জন্মঃ ১১ ডিসেম্বর ১৯৪১) বাংলাদেশের রংপুর জেলার রাজনীতিবিদ ও শিল্পপতি। তিনি রংপুর-৫ আসনের সাবেক সংসদ সদস্য এবং বাংলাদেশ আওয়ামী লীগের কেন্দ্রীয় কমিটির কোষাধ্যক্ষ।এছাড়াও তিনি মেঘনা ব্যাংকের প্রধান ব্যক্তি(চেয়ারম্যান)
এইচ এন আশিকুর রহমান ১১ ডিসেম্বর ১৯৪১ সালে তার পৈতৃক বাড়ি রংপুর জেলার মিঠাপুকুর উপজেলার ফরিদপুর গ্রামে জন্মগ্রহণ করেন। তিনি স্নাতকোত্তর ডিগ্রি অর্জন করেছেন।
তার স্ত্রী রেহানা হক। তার শ্বশুর মোহাম্মদ আবদুল হক সাবেক মন্ত্রী, সাবেক সংসদ সদস্য ও পুলিশের সাবেক আইজিপি। তার ছেলে রাশেক রহমান আওয়ামী লীগের উপকমিটির সহসম্পাদক।
এইচ এন আশিকুর রহমান ১৯৭১ সালে টাঙ্গাইলের অতিরিক্ত ডিসি ছিলেন।
পেশায় ব্যবসায়ী এইচ এন আশিকুর রহমান বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন। এর পর সপ্তম জাতীয় সংসদ নির্বাচনে হুসেইন মুহাম্মদ এরশাদ রংপুর-৫ আসনে জয়ী হয়ে আসনটি ছেড়ে দিলে সেপ্টেম্বর ১৯৯৬ সালের উপ-নির্বাচন তিনি বাংলাদেশ আওয়ামী লীগের প্রার্থী হিসেবে পুনরায় সংসদ সদস্য নির্বাচিত হন।
২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন।
নরেন্দ্রনাথ দেব

নরেন্দ্রনাথ দেব (৭ নভেম্বর ১৯২৬ - ৬ অক্টোবর ২০১৭) একজন বাঙালি উদ্ভাবক। তিনি"পা চালিত নলকূপ" তথা "ঢেঁকি কল" আবিষ্কার করে ভারত উপমহাদেশসহ বিশ্বের অনেক দেশে আলোড়ন সৃষ্টি করেন। এছাড়াও তিনি স্বল্প ব্যয়ে কাঠের তৈরি প্রেস, ধান মাড়াই যন্ত্র, পশুশক্তি চালিত ডাল ভাঙ্গার মেশিনসহ অনেক কিছু আবিষ্কার করেন।
তিনি ১৯২৬ সালের ৭ই নভেম্বর কুড়িগ্রামের উলিপুর উপজেলার তবকপুর ইউনিয়নের কাশিম বাজার নামক গ্রামে জন্মগ্রহণ করেন। ১৯৪৬ সালে ম্যাট্রিকুলেশন পাস করে আর লেখাপড়া করতে পারেননি উদ্ভাবক নরেন্দ্রনাথ দেব।
নরেন্দ্রনাথ কাশিমবাজার মহারাজা এস্টেটে ৩ বছর চাকরি করেন। কিন্তু আবিষ্কারের নেশা চাকরির ধরাবাঁধা নিয়মে আবদ্ধ রাখতে পারেনি তাকে। এ সময় ফটোগ্রাফির ব্যবসা শুরু করেন তিনি। পরে করেন বিড়ির ব্যবসা। বিড়ির লেবেল ছাপানোর জন্য আবিষ্কার করেন কাঠ দিয়ে তৈরি পা-চালিত প্রেস। এরপর উলিপুর বাজারে ছোট একটি লেদ মেশিন বসিয়ে শুরু করেন নতুন ব্যবসা।
পরে কাঠের উন্নত ট্রেডল প্রেস তৈরি করে বাজারজাতও করেন। কিছুদিন বাদে পরীক্ষামূলকভাবে স্টিম ইঞ্জিন উদ্ভাবন করে চমকে দেন। ধান সিদ্ধ, ধান ভানাসহ নানা কাজে ব্যবহার করা যায় এই ইঞ্জিন। তার পরিকল্পনা ছিল সৌরশক্তি ব্যবহার করে ইঞ্জিনটি চালানো। কিন্তু পৃষ্ঠপোষকতার অভাবে তা বেশিদূর এগোয়নি। তার অন্যান্য আবিষ্কারের মধ্যে ছিল দোতলায় পানি তোলার জন্য কম খরচে মোটরচালিত টিউবওয়েল, হুইল ও টিন দিয়ে বার্লি তৈরির মেশিন, ডাল ভাঙ্গার অটোমিল ইত্যাদি।
১৯৭৭ সালে ট্রেডল পাম্প বা ঢেঁকিকল  উদ্ভাবন করে রাষ্ট্রীয় পদক প্রাপ্ত হন এবং একটি বে-সরকারী সংস্থার ব্যয়ে ভিয়েতনাম, থাইল্যান্ড, নেপালসহ একাধিক দেশ ভ্রমণ করেন। তার আবিষ্কৃত ঢেঁকিকল শুধু বাংলাদেশে নয়, দেশের গণ্ডি পেরিয়ে নেপাল, ভিয়েতনাম, ভারত ও থাইল্যান্ডের কৃষকরা ব্যবহার করছেন।
১৯৮৩ সালে ঢাকায় বিজ্ঞান মেলায় এই ঢেঁকিকল সর্বপ্রথম পুরস্কার লাভ করে। ১৯৯১ সালের নভেম্বর মাসে নরেন দেবকে ঢাকার সোনারগাঁ হোটেলে তৎকালীন প্রধানমন্ত্রী খালেদা জিয়া সংবর্ধনা প্রদান করেন। বেসরকারি সম্মাননার মধ্যে রয়েছে আইডিআইয়ের লাইফটাইম অ্যাচিভমেন্ট অ্যাওয়ার্ড, কুড়িগ্রামের সলিডারিটি, প্রবীণ হিতৈষী সংঘ এবং ঢাকার গণস্বাস্থ্য কেন্দ্রের দেওয়া সম্মাননা পুরস্কার।
অধ্যাপক ড. মুহাম্মদ ইউনূস, বেলাল বেগ, গুনারবার্গ এর মত খ্যতিমান ব্যাক্তিবর্গ ঢেঁকিকল দেখতে তার জন্মস্থান উলিপুর যান।
ভারতের প্রখ্যাত সাংস্কৃতিক ব্যক্তিত্ব নলিনী সিং তার উপর প্রামাণ্যচিত্র নির্মাণ করেন। তার আবিষ্কৃত ঢেঁকিকল নিয়ে নন্দিত কথাসাহিত্যিক হুমায়ুন আহমেদ ‘জননী’ নাটক তৈরি করেন।
তিনি ২০১৭ সালে ০৬ই অক্টোবর শুক্রবার রাত ১০টা ২০মিনিটে উলিপুর উপজেলার জোদ্দারপাড়ার নিজ বাসভবনে তিনি শেষ নিঃশ্বাস ত্যাগ করেন।
এ কে এম মোস্তাফিজুর রহমান

এ কে এম মোস্তাফিজুর রহমান (জন্ম: ৩ জানুয়ারি ১৯৬১) বাংলাদেশী রাজনীতিবিদ এবং কুড়িগ্রাম-১ আসনের সাবেক সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হয়েছিলেন। তিনি ২০২৪ সালে দ্বাদশ জাতীয় সংসদ নির্বাচনে পুনঃ নির্বাচিত হয়েছিলেন।
এ কে এম মোস্তাফিজুর রহমানের পৈতৃক বাড়ি কুড়িগ্রাম জেলার ভুরুঙ্গামারী উপজেলার দেওয়ানের খামার গ্রামে। তিনি এইচএসসি পাশ করেছেন।
পেশায় ব্যবসায়ী এ কে এম মোস্তাফিজুর রহমান রাজনীতির সঙ্গে সক্রিয় ভাবে যুক্ত আছেন। তিনি পাঁচবার সংসদ সদস্য নির্বাচিত হয়েছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
তাজুল ইসলাম চৌধুরী

তাজুল ইসলাম চৌধুরী (৩১ অক্টোবর ১৯৪৪ - ১৩ আগস্ট ২০১৮) বাংলাদেশের কুড়িগ্রাম জেলার রাজনীতিবিদ। তিনি রংপুর-১৪ ও কুড়িগ্রাম-২ আসনের সাবেক সংসদ সদস্য। এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন। 
তাজুল ইসলাম চৌধুরীর জন্ম ৩১ অক্টোবর ১৯৪৪ সালে পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।তার পিতার নাম পনির উদ্দিন আহমেদ চৌধুরী এবং মায়ের নাম মালেকা খাতুন। 
তাজুল ইসলাম চৌধুরী জাতীয় পার্টির প্রেসিডিয়াম সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৪ আসন থেকে বাংলাদেশ জাতীয়তাবাদী দলের প্রার্থী হিসেবে প্রথমবার সংসদ সদস্য নির্বাচিত হন। এরপর ১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে কুড়িগ্রাম-২ আসন থেকে সংসদ সদস্য নির্বাচিত হন। সর্বশেষ ২০১৪ সালের দশম জাতীয় সংসদ নির্বাচনে তিনি মহাজোটের প্রার্থী হিসেবে বিনা প্রতিদ্বন্দ্বিতায় সংসদ সদস্য নির্বাচিত হন। 
এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন। এছাড়া তিনি জাতীয় সংসদের হুইপ ও চিফ হুইপের দায়িত্বপালন করেন। 
মুক্তিযোদ্ধা আক্তারুজ্জামান মণ্ডলের উত্তরের রণাঙ্গন বইয়ের ১৯৬ পৃষ্ঠায় উল্লেখ আছে, তাজুল ইসলামের বিরুদ্ধে মুক্তিযুদ্ধের সময় গণহত্যা, নির্যাতন ও বাড়িঘর পুড়িয়ে দেওয়ার অভিযোগ রয়েছে। ১৯৭১ সালের ৯ জুন তার নেতৃত্বে কাঠালবাড়ী এলাকায় ৩৫ জন মানুষকে হত্যা করার অভিযোগ পাওয়া গেছে। ১৯৭১ সালে সদর উপজেলার মোগলবাসা থেকে মুক্তিযোদ্ধা ডোমাস চন্দ্র ও আবদুল করিমকে ধরে এনে হত্যার অভিযোগে স্থানীয় মুক্তিযোদ্ধা আবদুল হাই সাংসদ তাজুলের বিরুদ্ধে ২০০৮ সালে জেলা জজ আদালতে মামলা দায়ের করেন। ২০০৮ সালে যে মামাল করেন তা ছিল রাজনৈতিক প্রতিহিংসামুলক, যা পরবর্তীতে স্থানীয় মুক্তিযোদ্ধা আবদুল হাই তার মামলাটি তুলে নেন। তাজুল ইসলাম চৌধুরীর বিরুধে ২২ বার তদন্ত কমিটি সারজমিনে তদন্ত করেন। কিন্তু তার বিরুদ্ধে কোন অভিযোগ পান্ নাই । রাজনৈতিক কারণে তার বিরুদ্ধে কেউ কোন কিছু না পেরে একাধিকবার তার বিরুদ্ধে বিভিন্ন হয়রানী মুলক অভিযোগ মামাল করেন । তার মৃত্যুর পরে মাননীয় প্রধান মন্ত্রী শেখ হাসিনা সশরীরে উপস্থিত থেকে তাজুল ইসলামকে শেষ শ্রদ্ধা জানান , রাষ্ট্রীয় সন্মাননা জানান, রাষ্ট্রপতি , স্পিকার সকলের শ্রদ্ধা জানান । বঙ্গন্ধু শেখ মুজিব কে যিনি বঙ্গবন্ধু উপাধি দেন তোঁফায়েল আহমেদ তাজুল ইসলাম চৌধুরীকে একজন খাটি দেশ প্রেমিক হিসাবে আখ্যায়িত করেন । তাজুল ইসলাম চৌধুরী কুড়িগ্রাম জেলা তথা বাংলাদেশের একজন গর্বিত সন্তান ছিলেন ।
তিনি ২০১৮ সালের ১৩ আগস্ট ঢাকার ইউনাইটেড হাসপাতালে চিকিৎসাধীন অবস্থায় মারা যান।
রুহুল আমিন (কুড়িগ্রামের রাজনীতিবিদ)

মো. রুহুল আমিন (১০ মে ১৯৭১) বাংলাদেশী রাজনীতিবিদ এবং কুড়িগ্রাম-৪ আসনের সংসদ সদস্য। তিনি ২০১৪ সালে জাতীয় পার্টি (জেপি) থেকে সংসদ সদস্য হিসেবে নির্বাচিত হয়েছেন।
মো. রুহুল আমিনের পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।
কৃষি কাজের সাথে যুক্ত মো. রুহুল আমিন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
মাহাবুব আরা বেগম গিনি

মাহাবুব আরা বেগম গিনি (জন্ম: ১ আগস্ট ১৯৬১) বাংলাদেশী রাজনীতিবিদ, জাতীয় সংসদের হুইপ এবং গাইবান্ধা-২ আসনের সংসদ সদস্য। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মাহাবুব আরা বেগম গিনির পৈতৃক বাড়ি গাইবান্ধা জেলার সদর উপজেলার পৌরসভাধীন থানাপাড়া এলাকায়। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী মাহাবুব আরা বেগম গিনি রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
ইউনুস আলী সরকার

ইউনুস আলী সরকার (১৫ জুন ১৯৫৩ – ২৭ ডিসেম্বর ২০১৯) বাংলাদেশী রাজনীতিবিদ এবং গাইবান্ধা-৩ আসনের সংসদ সদস্য ছিলেন। তিনি ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। 
মো. ইউনুস আলী সরকারের পৈতৃক বাড়ি গাইবান্ধা জেলার সাদুল্লাপুর উপজেলার ভাতগ্রামে। তিনি এমবিবিএস ডিগ্রি অর্জন করেন।
পেশায় চিকিৎসক মো. ইউনুস আলী সরকার রাজনীতির সঙ্গে সক্রিয় ভাবে যুক্ত ছিলেন। তিনি ২০১৪ সালে প্রথমবার ও ২০১৮ সালে দ্বিতীয়বার সদস্য নির্বাচিত হন। সংসদ সদস্য থাকা অবস্থায় মৃত্যুবরণ করেন।
ইউনুস আলী সরকার ২০১৯ সালের ২৭ ডিসেম্বর ৬৬ বছর বয়সে ক্যান্সারে আক্রান্ত হয়ে ঢাকার একটি বেসরকারি হাসপাতালে মৃত্যুবরণ করেন।
আবুল কালাম আজাদ (গাইবান্ধার রাজনীতিবিদ)

মো. আবুল কালাম আজাদ (২৩ আগস্ট ১৯৫৮) বাংলাদেশী রাজনীতিবিদ এবং গাইবান্ধা-৪ আসনের সাবেক সংসদ সদস্য। তিনি ২০১৪ সালে প্রথমবার স্বতন্ত্র প্রার্থী হিসেবে এবং ২০২৪ সালে দ্বিতীয়বার নৌকা প্রতীক নিয়ে সংসদ সদস্য হিসেবে নির্বাচিত হয়েছিলেন।
তিনি ১৯৫৮ সালের ২৩শে আগস্ট গাইবান্ধা জেলার গোবিন্দগঞ্জ উপজেলার গুমানীগঞ্জ ইউনিয়নের পার্বতীপুর (ভাটগ্রাম) গ্রামের সম্ভান্ত মুসলিম পরিবারে জন্মগ্রহণ করেন। তার পিতার নাম কাজেম উদ্দিন সরকার এবং তিনি পেশায় একজন শিক্ষক ছিলেন। তার মাতার নাম আম্বিয়া বেগম এবং তিনি একজন গৃহিণী ছিলেন। চার ভাইবোনের মধ্যে তিনি তৃতীয়।
আবুল কালাম আজাদ ১৯৭৪ সালে ফুলপুকুরিয়া উচ্চ বিদ্যালয় থেকে এসএসসি পাশ করেন। ১৯৭৮ সালে রাজশাহী নিউ গভঃ ডিগ্রী কলেজ থেকে এইচএসসি পাশ করেন। রাজশাহী বিশ্ববিদ্যালয় থেকে ১৯৮১ সালে বিএসসি (অনার্স) এবং ১৯৮৩ সালে স্নাতকোত্তর (ভূগোল) সম্পন্ন করেন।
আবুল কালাম আজাদ ১৯৭২ সালে ছাত্রলীগ (অবিভক্ত) গোবিন্দগঞ্জ ফুলপুকুরিয়া অঞ্চলের সদস্য হিসাবে যোগদান করেন। ১৯৭৩ সালে বাংলাদেশ ছাত্রলীগ গোবিন্দগঞ্জ থানা শাখার সহ-সাধারণ সম্পাদক হিসাবে দায়িত্ব পালন করেন। ১৯৭৬ সালে বাংলাদেশ ছাত্রলীগ (জাসদ) শাখার সভাপতি হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) রাজশাহী বিশ্ববিদ্যালয় শাখার আহবায়ক হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) কেন্দ্রীয় কমিটির সদস্য হিসাবে দায়িত্ব পালন করেন। ১৯৮৪ সালে বাংলাদেশ ছাত্রলীগ (বাসদ) কেন্দ্রীয় কমিটির সহ-সভাপতি হিসাবে দায়িত্ব পালন করেন। ১৯৮৬ সালে জাতীয় সমাজতান্ত্রিক দল (জাসদ) গোবিন্দগঞ্জ উপজেলা শাখার সাধারণ সম্পাদক হিসাবে দায়িত্ব পালন করেন। ১৯৯৪ সালে জাতীয় সমাজতান্ত্রিক দল (জাসদ) গাইবান্ধা জেলা শাখার সভাপতি হিসাবে দায়িত্ব পালন করেন। ১৯৯৬ সালে বাংলাদেশ আওয়ামী লীগে যোগদান করেন। ১৯৯৭ সালে বাংলাদেশ আওয়ামী লীগ গাইবান্ধা জেলা শাখার সদস্য হিসাবে অন্তর্ভুক্ত হন। ২০০৮ সালে গোবিন্দগঞ্জ উপজেলা শাখার সদস্য হিসাবে অন্তর্ভুক্ত হন। ২০১৬ সালে থেকে বাংলাদেশ আওয়ামী লীগ গোবিন্দগঞ্জ উপজেলা শাখার সভাপতি হিসাবে দায়িত্ব পালন করে আসছেন।
আবুল কালাম আজাদ ১৯৮৮ সালে গুমানীগঞ্জ পরিষদের চেয়ারম্যান নির্বাচিত হন। ১৯৯২ সালে দ্বিতীয়বারের মত গুমানীগঞ্জ ইউনিয়ন পরিষদের চেয়ারম্যান নির্বাচিত হন। ১৯৯৪ সালে গোবিন্দগঞ্জ ইউসিসি (বিআরডিবি)এর সভাপতি নির্বাচিত হন। ২০০৪ সালে গোবিন্দগঞ্জ পৌরসভার মেয়র নির্বাচিত হন। ২০০৯ সালে গোবিন্দগঞ্জ উপজেলা পরিষদের চেয়ারম্যান নির্বাচিত হন। ২০১৪ সালে নির্বাচনী আসন গাইবান্ধা-৪ থেকে স্বতন্ত্র হিসেবে সংসদ সদস্য নির্বাচিত হন। ২০১৪ সাল থেকে ২০১৮ সাল পর্যন্ত স্বরাষ্ট্র মন্ত্রণালয় সম্পর্কিত স্থায়ী কমিটির সদস্য হিসাবে দায়িত্ব পালন করেন। ২০১৫ সালে ঢাকা শহর যানজট নিরসন বাস্তবায়ন কমিটির সদস্য হিসাবে দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনে তিনি গাইবান্ধা-৪ আসন থেকে আওয়ামীলীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
লুঙ্গি এনগিডি

লুঙ্গিসানি ট্রু-ম্যান এনগিডি (; জন্ম: ২৯ মার্চ, ১৯৯৬) কোয়াজুলু-নাটাল এলাকার ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ ডানহাতি ফাস্ট-বোলার হিসেবে দায়িত্ব পালন করছেন। ২০১৫ সালের আফ্রিকা টি২০ কাপে নর্দার্নস ক্রিকেট দলের পক্ষে খেলেন লুঙ্গি এনগিডি।
জুলাই, ২০১৬ সালে ক্রিকেট সাউথ আফ্রিকা কর্তৃপক্ষ তাকে বর্ষসেরা আফ্রিকা টি২০ কাপ খেলোয়াড়রূপে মনোনীত করে। আগস্ট, ২০১৭ সালে টি২০ গ্লোবাল লীগের প্রথম মৌসুমে বেনোনি জালমি দলের সদস্য মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি বন্ধ করে দেয়া হয়।
জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিক সিরিজ খেলার জন্য তাকে দলে অন্তর্ভুক্ত করা হয়। ২০ জানুয়ারি, ২০১৭ তারিখে সেঞ্চুরিয়নে অনুষ্ঠিত শ্রীলঙ্কার বিপক্ষে সিরিজের প্রথম টি২০আইয়ে অভিষেক ঘটে তার। খেলায় তিনি ম্যান অব দ্য ম্যাচের পুরস্কারে ভূষিত হন। টি২০আই সিরিজ চলাকালেই এনগিডিকে দক্ষিণ আফ্রিকার একদিনের আন্তর্জাতিক দলের অন্যতম সদস্যরূপে শ্রীলঙ্কার বিপক্ষে খেলার জন্য অন্তর্ভুক্ত করা হয়। তবে পেটের পীড়ায় আক্রান্ত হবার ফলে ওডিআই সিরিজের বাইরে অবস্থান করতে হয়।
জানুয়ারি, ২০১৮ সালে সফরকারী ভারত দলের বিপক্ষে দ্বিতীয় টেস্ট খেলার জন্য আমন্ত্রিত হন। ১৩ জানুয়ারি, ২০১৮ তারিখে দক্ষিণ আফ্রিকার সদস্যরূপে টেস্টে দূর্দান্ত অভিষেক ঘটে লুঙ্গি এনগিডি’র। খেলায় তিনি ৭/৮৭ বোলিং পরিসংখ্যান দাঁড় করান। তন্মধ্যে দ্বিতীয় ইনিংসে ৬/৩৯ বোলিং পরিসংখ্যান গড়েন। এরফলে তার দল ১৩৫ রানে ভারতকে হারিয়েছিল।
সামছুল আলম দুদু

সামছুল আলম দুদু (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন।
পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালের দশম জাতীয় সংসদ নির্বাচনে প্রথমবার সংসদ সদস্য নির্বাচিত হয়েছেন।
সামছুল আলম দুদু (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সাবেক সংসদ সদস্য। সাংসদ সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন। পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন।
তিনি ২০১৪ সালের দশম জাতীয় সংসদ নির্বাচনে প্রথমবার জয়পুরহাট-১ আসন থেকে সংসদ সদস্য নির্বাচিত হয়েছিলেন।
২০১৮ সালের একাদশ জাতীয় সংসদ নির্বাচনে জয়পুরহাট-১ আসন থেকে বাংলাদেশ আওয়ামী লীগের মনোনীত প্রার্থী হিসেবে দ্বিতীয় বারের মতো সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি জয়পুরহাট-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মাহজাবীন মোরশেদ

মাহজাবীন মোরশেদ হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
মাহজাবীন মোরশেদ চট্টগ্রামে জন্মগ্রহণ করেন। তার স্বামী মোরশেদ মুরাদ ইব্রাহিমও রাজনীতির সাথে যুক্ত এবং জাতীয় পার্টির (এরশাদ)-এর কেন্দ্রীয় ভাইস চেয়ারম্যান হিসাবে দায়িত্ব পালনরত।
মাহজাবীন মোরশেদ ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৫ নং আসন থেকে ২য় বারের মতো এমপি নির্বাচিত হন।
আবু সাঈদ আল মাহমুদ স্বপন

আবু সাঈদ আল মাহমুদ স্বপন (২১ সেপ্টেম্বর ১৯৬৯) বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য।
আবু সাঈদ আল মাহমুদ স্বপনের পৈতৃক বাড়ি জয়পুরহাট জেলার পাঁচবিবি উপজেলার টিঅ্যান্ডটি পাড়া এলাকায়। তিনি জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেছেন।
পেশায় ব্যবসায়ী আবু সাঈদ আল মাহমুদ স্বপন রাজনীতির সঙ্গে সক্রিয় ভাবে যুক্ত আছেন। তিনি দুই বার সংসদ সদস্য নির্বাচিত হয়েছিলেন। প্রতিমন্ত্রীর পদমর্যাদায় জাতীয় সংসদের হুইপ ছিলেন।
ছাত্রজীবনে তিনি জাহাঙ্গীরনগর বিশ্ববিদ্যালয় ছাত্রলীগের সাধারণ সম্পাদক এবং কেন্দ্রীয় ছাত্রলীগের দপ্তর সম্পাদক ও জ্যেষ্ঠ সহ-সভাপতির দায়িত্ব পালন করেন।
তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগ প্রার্থী হিসেবে জয়পুরহাট-২ আসন থেকে সংসদ সদস্য নির্বাচিত হয়েছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
হেমচন্দ্র বাগচী

হেমচন্দ্র বাগচী (১৭ সেপ্টেম্বর, ১৯০৪ — ৪ এপ্রিল, ১৯৮৬) ছিলেন কল্লোল যুগের খ্যাতনামা বাঙালী কবি।
নদিয়া জেলার গোকুলনগরে হেমচন্দ্র জন্মগ্রহণ করেন। ১০ বছর বয়েসে তিনি কৃষ্ণনগরের নিকট ঘুর্নিতে আসেন ও কৃষ্ণনগর কলেজিয়েট স্কুল এ ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরের পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।
কলকাতায় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। "বৈশ্বানর" সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল "দ্বীপান্বিতা", "তীর্থপথে", "মানসবিরহ" ইত্যাদি। "তপনকুমারের অভিযান", "কবিকিশোর", "মায়া প্রদীপ" ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।
ডোমজুড় বিধানসভা কেন্দ্র

ডোমজুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮৪ নং ডোমজুর বিধানসভা কেন্দ্রটি বালি-জগাছা সমষ্টি উন্নয়ন ব্লক এবং বাঁকড়া-১, বাঁকড়া-২, বাঁকড়া-৩, মাকড়দহ-২, নাড়না,শলপ-১ ও শলপ-২ গ্রাম পঞ্চায়েত যুক্ত হয়। এই ৭টি গ্রাম পঞ্চায়েত ডোমজুর সমষ্টি উন্নয়ন ব্লকের অংশ ছিল। ডোমজুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত। ডোমজুর ব্লকের কিছুটা অংশ হাওড়া লোকসভা কেন্দ্রের অন্তর্গত।
মিউজিকলি

মিউজিকলি (মিউজিকালি বা musically হিসেবে উচ্চারিত, লেখা হয় মিউজিকাল.এলওয়াই বা musical.ly হিসেবে) হল একটি চৈনিক ভিডিও সামাজিক গণমাধ্যম ভিত্তিক অ্যাপ যা দ্বারা, ভিডিও তৈরী, বার্তা আদান-প্রদান, এবং সরাসরি সম্প্রচার করা যায়। এর প্রথম আদি-মডেলটি ২০১৪ সালের এপ্রিল মাসে প্রকাশ করা হয়, এবং এর আনুষ্ঠানিক সংস্করণটি ছাড়া হয় একই বছরের আগস্ট মাসে। এই অ্যাপটির মাধ্যমে ব্যবহারকারী ১৫ সেকেন্ড থেকে ১ মিনিট সময়ের ভিডিও তৈরী করতে পারে, এছাড়াও ভিডিওটিতে তাদের ইচ্ছা অনুযায়ী বিভিন্ন গান বা শব্দ যুক্ত করতে পারে, এবং আলাদা আলাদা বিকল্প দ্রুততার অপশনও ব্যবহার করা যায়, যেগুলো হল: (সময় ধীরে ধীরে সঞ্চালিত হওয়া, ধীর, স্বাভাবিক, দ্রুত, এবং ইপিক), এছাড়া প্রি-সেট ফিল্টার এবং বিভিন্ন ধরনের ইফেক্ট যুক্ত করা যায়। অ্যাপটি ব্যবহারকারীদেরকে জনপ্রিয় "মাউজার্স" নামক কনটেন্ট, ট্রেন্ডিং বা বহুল প্রচলিত গান এবং সাউন্ড এবং হ্যাসট্যাগ সমূহ গুলোও ব্রাউজ করার সুবিধা প্রদান করেছে।
২০১৬ সালে জুলাই মাসের হিসাব অনুযায়ী, মিউজিকলি ৯০ মিলিয়নেরও বেশি নিবন্ধীত ব্যবহারকারী রয়েছে এবং প্রতিদিন গড়ে ১২ মিলিয়ন নতুন ভিডিও পোস্ট বা আপলোড করা হয় এবং ২০১৭ সালের মে মাসের শেষ দিক অ্যাপটির ব্যবহারকারীর সংখ্যা ২০০ মিলিয়নে পৌছে যায়। মিউজিকলি সদর দফতর চীনের সাংহাই শহরে অবস্থিত, এছাড়াও মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে তাদের কার্যালয় রয়েছে। 
২০১৭ সালের ৯ই নভেম্বর, বাইটড্যান্স টেকনোলজি কর্পোরেশন নামক একটি প্রতিষ্ঠান মিউজিকলি ইনকর্পোরেশনকে ১ বিলিয়ন মার্কিন ডলারের বিনিময়ে কিনে নেয়।
নূর-ই-হাসনা লিলি চৌধুরী

নূর-ই-হাসনা লিলি চৌধুরী (জন্ম: ১ জানুয়ারি ১৯৪৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৪ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
নূর-ই-হাসনা লিলি চৌধুরী ১৯৪৫ সালের ১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন। তার স্বামী নুরুল হুদা চৌধুরী ২০১৫ সালে মৃত্যুবরণ করেন।
মাহজাবীন মোরশেদ ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুড়িগ্রাম জেলার জন্য নির্ধারিত সংরক্ষিত নারী আসন-৪৪ নং আসন থেকে ৪র্থ বারের মতো এমপি নির্বাচিত হন।
যাইতুন, গাজা

যাইতুন (জলপাই) একটি দক্ষিণে অবস্থিত জেলা।
It was built in the 1930s and 1940s as Gaza developed outside its center. Much of the funding for the initial construction is attributed to foreign institutions, such as missionary hospitals. After the 1948 Arab-Israeli War, with the influx of Palestinian refugees, Zeitoun's population swelled. Ahmed Yassin's family settled the district in the 1950s.
উম্মে রাজিয়া কাজল

উম্মে রাজিয়া কাজল (জন্ম: ১ ফেব্রুয়ারি ১৯৬৬) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
উম্মে রাজিয়া কাজল ১৯৬৬ সালের ১ ফেব্রুয়ারি তৎকালীন পূর্ব পাকিস্তানের ফরিদপুরে জন্মগ্রহণ করেন।
উম্মে রাজিয়া কাজল ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে গোপালগঞ্জ জেলার জন্য নির্ধারিত সংরক্ষিত নারী আসন-৪৩ নং আসন থেকে ১ম বারের মতো এমপি নির্বাচিত হন।